Martín Montoya

**Martín Montoya Torralbo** (Spanjisht: [marˈtim monˈtoʝa toˈralβo]; lindur më 14 prill 1991) është një futbollist profesionist spanjoll i cili luan si mbrojtës i djathtë për klubin anglez Brighton & Hove Albion.

## Karriera me klube
### Barcelona
Lindur në Gavà, Barcelona, Katalonjë, Montoya filloi duke luajtur futboll me me klubin e qytetit të tij CF Gavà, duke lëvizur më pas në sistemin e të rinjëve të Barcelonës, *La Masia*, në moshën tetë vjeçare. Pasi kaloi me sukses nivelet e moshave, ai u vendos te skuadra B në vitin 2009.

Në sezonin 2009–10, Montoya kontiboi me 22 paraqitje me skuadrën e Luis Enrique që u rikthye divizonin e dytë pas 11 vitesh mungesë. Më 26 shkurt 2011, ai bëri debutimin e tij me skuadrën e parë, duke hyrë si zëvëndësues në vend të mbrojtësit Adriano Correia në pesë minutat e fundit të fitores 3–0 kundër Mallorcës.

Nga fundi i marsit 2011, dolën disa thashetheme që lidhinin një kalim të mundshëm të Montoyës te Valencia, me klubin që ishte gati për të paguar klauzolën prej tre milion €. Më 30 prill, ai luajti ndeshjen e parë si titullar me skuadrën e parë në humbjen 1–2 kundër Real Sociedad në La Liga, duke thyer klavikulën në fillim të ndeshjes, gjë që solli mbylljen e sezonit para kohe për të.

Montoya edhe një herë e shpenzoi shumicën e sezonit 2011–12 me rezervat. Ai luajti ndeshjen e parë si startues dhe të parën me skuadrën e parë më 12 janar 2012, në triumfin 2–1 jashtë fushe kundër CA Osasuna për ndeshjen e Copa del Rey të atij sezoni (6–1 rezultati i përgjithshëm). Ai luajti 90 minuta në finalen e Kupës së Mbretit për shkak të dëmtimit të brazilianit Daniel Alves, duke kontribuar në fitoren 3–0 kundër Athletic Bilbao.

Më 1 qershor 2013, Montoya shënoi golin e parë si futbollist profesionist, duke shënuar golin e tretë në fitoren 4–1 kundër Málagës. Ai e përfundoi sezonin me 24 paraqitje në të gjitha kompedicionet, duke koleksionuar gjithej 1,678 minuta në fushë.

### Valencia
Më 1 gusht 2016, Montoya firmosi një marrëveshje katër-vjeçare me Valencian pas mbarimit të kontratës me Barcelonën. Në sezonin e tij të parë, ai u aktivizua në 29 ndeshje dhe shënoi dy gola, duke ndihmuar ekipin të renditej në vendin e 12të.

### Brighton & Hove Albion
Më 9 gusht 2018, Montoya u transferua në Angli te Brighton & Hove Albion për 7 milion €. Debutimi i tij në Premier Ligë erdhi në fitoren 3–2 kundër Manchester United dhjetë ditë më pas, duke luajtur 90 minuta të plota. Ai u aktivih4zua në katër ndeshje në fushatën e suksesshme të ekipit në FA Cup, ku u eliminuan në gjysëm-finale nga Manchester City; në kampionat, ai u aktivizua në 25 ndeshje me ekipin që siguroi me sukses mbijetesën.

### Betis
Më 25 gusht 2020, Montoya u rikthye te Betisi, këtë herë si transferim përfundimtar, duke firmosur një kontratë katër-vjeçare. Rikthimi i tij në Estadio Benito Villamarín u kushtëzua nga dëmtimet e shumta, duke bërë që ai të luante vetëm 24 ndeshje në të gjitha kompeticionet në tre sezone.

Më 8 gusht 2023, Montoya ndërpreu kontratën me klubin, duke u bërë lojtar i lirë.

## Karriera ndërkombëtare
Në vitin 2011, Montoya luajti ndeshjen e tij të parë me kombëtaren U–21. Ai u zgjodh nga trajneri Luis Milla në skuadrën që do konkuronte në Kampionatin Evropian nën-21 të atij viti. Ai luajti si titullar të gjitha ndeshjet me Spanjën që fitoi turnamentin në Danimarkë.

Më 25 gusht 2011, ai u mor nga trajneri Vicente del Bosque i kombëtares së parë, i cili e përzgjodhi atë për ndeshjet kundër Kilit dhe Lihteshtajnit.

## Statistikat e karrierës
## Trofe 
### Klube
;Barcelona
*La Liga: 2010–11, 2012–13
*Copa del Rey: 2011–12; Finalist 2013–14
*Supercopa de España: 2013; Finalist 2012

### Shteti
;Spanja U–21
*UEFA Kampionati Europian U–21 i Futbollit: 2011, 2013

## Referime 
## Lidhje të jashtme 
*Profili zyrtar tek FC Barcelona
*Profili tek BDFutbol
*Profili tek Futbolme 
*Martín Montoya  tek FIFA.com